Peka brūnzobe

Peka brūnzobe (Hydnellum peckii) ir Latvijā reti sastopama vidēja lieluma brūnzobju ģints sēne, kuras augļķermeņi nav ēdami.Sēnes.lv: Peka brūnzobe Sēnei jaunībā slapjā laikā raksturīga gutācija jeb šķidruma izdalīšana, kas labi redzama kā sarkani pilieni uz gaišā augļķermeņa.Latvijas Mikologu biedrība. Gada sēne 2022

 Taksonomija 

Pirmais šo sugu zinātniski aprakstīja amerikāņu mikologs Hovards Džeimss Bankers 1913. gadā.Banker HJ. (1913). "Type studies in the Hydnaceae: V. The genus Hydnellum". Mycologia. 5 (4): 194–205. doi:10.2307/3753385. JSTOR 3753385.

Sugas epitets peckii godina mikologu Čārlzu Hortonu Peku,Evenson VS. (1997). Mushrooms of Colorado and the Southern Rocky Mountains. Westcliffe Publishers. p. 168. ISBN 978-1-56579-192-3. Retrieved 2010-01-10. arī latviešu valodas zinātniskais nosaukums seko šim paraugam.

 Apraksts 

 Augļķermeņi: cepurīšu sēnes, adateņu sēnes. Reizēm saauguši kopā vai iekļāvuši apkārtējo augu daļas.
 Cepurīte: Jaunu sēņu cepurītes baltas vai sārtas, viegli izliektas vai spilvenveida, grubuļotas, samtainas, mitrā laikā ar sarkaniem šķidruma pilieniem. Vecumā, sākot no vidus, sāk plankumoti nobrūnēt un kļūst gludas, koksnaini cietas, pelēcīgi brūnas ar gaišām malām, plakanas vai viegli ieliektas, grubuļotas. Reti apaļas, biežāk ovālas vai daivotas. Platums 3—8 (15) cm, augstums kopā ar kātiņu var sasniegt 10 cm..
 Adatiņas: 1—5 mm garas (īsākās cepurītes malās), sākumā vāji rozā, vēlāk dzeltenbrūnas.
 Kātiņš: Piltuvveida, grūti nošķirams no cepurītes sākuma. Krāsa rozā vai sarkanīga. Garums 0,5—6 cm, resnums 0,5—2 cm. Liela daļa no kātiņa sakņveidā ieaug augsnē, iekļaujot sevī nobiras.
 Mīkstums: griezumā divslāņains un joslots, sarkanbrūns dziļāk un bālgans tuvāk virsmai, uz vecumu var nomelnēt, īpaši kātiņā. Sākotnēji porains un mīksts, bet vēlāk, sākot ar iekšējo daļu, kļūst ādains un koksnains. Asa nepatīkama garša, smarža nav izteikta.
 Sporas: gandrīz apaļas ar vienu nosmailinātu galu, brūnganas, birumraksts brūns, ar kārpiņām, nav amiloīdas, izmēri 5—5,5/3,5—4,5 µm.Ellis JB, Ellis MB (1990). Fungi without Gills (Hymenomycetes and Gasteromycetes): An Identification Handbook. London: Chapman and Hall. p. 106. ISBN 978-0-412-36970-4.Nature First. "Hydnellum peckii, Devil's Tooth, identification"
 Bazīdijas ir vālesveida, četrsporu, ar izmēriem 35—40/4,5—6 μm.Hall D, Stuntz DE (1972). "Pileate Hydnaceae of the Puget Sound area III. Brown-spored genus: Hydnellum". Mycologia. 64 (3): 560–90. doi:10.2307/3757873. JSTOR 3757873.

 Ekoloģija 

Aug vecu priežu tuvumā nabadzīgās augsnēs.

 Izplatība 
Suga izplatīta Eiropā un Ziemeļamerikā, arī Āzijā, atsevišķi eksemplāri arī Austrālijā.GBIF sugas atrašanas vietu karte Latvijā atrasta jau sen, taču pastāvīgi jaukta ar rūsgano brūnzobi, tādēļ tikai 2010. gados parādījusies izpratne, ka šī suga Latvijā ir daudz retāka, kā tika domāts. 2022. gadā Latvijas Mikologu biedrība abas šīs sugas izziņoja par gada sēni, lai noteiktu, cik bieži kura suga sastopama.

 Līdzīgas sugas 

Bez mikroskopa tikai pēc garšas no tās atšķirama rūsganā brūnzobe, kas nav rūgta vai asa, bet ir ar miltainu garšu. Rūsganās brūnzobes mīkstuma hifām nav skavu savienojumu, kas tās arī atšķir no Peka brūnzobes. Lapu koku mežos Eiropā aug Hydnellum spongiosipes, kas jau jaunībā ir ar tumšāku cepurīti un mīkstumu. Vecumā var tikt sajaukta ar kopaugošo brūnzobi (Hydnellum concrescens),Deconchat C, Polèse JM (2002). Champignons: l'encyclopédie. Paris: Editions Artemis. p. 139. ISBN 978-2-84416-145-1. kura parasti ir daudzdaivaini saaugusi un dzeltenīgi brūna, ar nepatīkamu garšu, aug skujkoku mežos. Pavisam Latvijā atrastas 6 brūnzobju sugas.Sēnes.lv. Brūnzobes un baltzobes

 Lietošana 
Nav ēdama sīkstuma un asās garšas dēļ, taču nav indīga.Deconchat C, Polèse JM (2002). Champignons: l'encyclopédie. Paris: Editions Artemis. p. 138. ISBN 978-2-84416-145-1. Tiek lietota kā krāsvielas avots, bez citu vielu piejaukumiem dod brūnus toņus. Coloria. Värjäys: Hydnellum Orakkaat Kodinot ar dažādām vielām, iegūst citas krāsas.

 Atsauces 

 Ārējās saites 

 Mycobank 
 Index Fungorum 
 NCBI Taxonomy browser 

Kategorija:Adateņu sēnes
Kategorija:Neēdamās sēnes